Grande Armée
<s>Grande Armée (Velika Armija prevedeno sa francuskog) bila je kopnena vojska napoleonovog Prvog Francuskog Carstva.</s>

<s>Historija</s>

<s>Početkom 19. vijeka Engleska je izrasla u veliku ekonomsku i političku silu, koja se suprotstavila francuskoj ekspanzionističkoj politici.</s><s>Napoleon se 1803. odlučio za invaziju na Englesku, u tu svrhu odlučio je pripremiti svoju vojsku u velikom vojnom logoru.</s><s>Za logor je odabrao luku Boulogne-sur-Mer smještenu na Kanalu La Manche.</s><s>U njemu je bilo smješteno između 150,000 do 200,000 vojnika, to je bio nukleus iz kog je izrasla Grande Armée.</s>

<s>U Boulognu su izvedeni važni Inženjerski radovi, uređena je luka, podignute kasarne i ceste, a vojnici su trenirali ukrcavanje i iskrcavanje.</s>

<s>Sve do 1813.</s><s>Napoleon je mogao računati na više od milion vojnika u svojoj Grande Armée, koja je bila formirana ne samo od francuskih regimenta, već i od stranih; poljskih, nizozemskih, talijanskih i španjolskih.</s>

<s>Vojnici su regrutirani u dobi od 20 do 25 godina, s tim da su morali biti zdravi i bez vidljivog invaliditeta.</s><s>Ukoliko ih se previše javilo, izbor se odvijao žrijebom.</s><s>Regimente su najčešće imale mješoviti sastav od tek regrutiranih mladića i starijih veterana koji su već sudjelovali u mnogim vojnim kampanjama.</s>

<s>Regruti bi vrlo brzo naučili marširati, slušati zapovijedi, koristiti oružje i paziti na opremu.</s><s>Napredovanje se obično baziralo na količini znanja i iskustva koje je vojnik stekao, ali je i izuzetno hrabro djelo također moglo dovesti do brzog napredovanja kroz činove.</s>

<s>Elitna jedica Velike armije bila je Garde impériale zadužena za Napoleonovu ličnu zaštitu, u nju su birani najbolji vojnici.</s><s>Gardist je morao biti visok najmanje 173 cm, uz to je morao imati i vojničko iskustvo od najmanje deset godina, pored tog morao je biti i pismen, što se od ostalih vojnika Napoleonove armije nije tražilo.</s>

<s>U augustu 1805.</s><s>Napoleon je napustio projekt invazije na Englesku.</s><s>Umjesto toga okrenuo se prema kontinentalnoj [[Evropa|Evropi, jer se 
Austrijska Monarhija udružila sa Carskom Rusijom i užurbano pripremala za rat, za koji je Napoleon bio spreman, jer imao dobro pripremljenu 
armiju iz logora Boulogne.</s>

<s>Moć Velike Armije srušena je za povlačenja iz Invazije na Rusiju, u kojoj su hladnoća i glad učinili svoje.</s>

<s>Organizacija
Napoleonova Grande Armée je bila sastavljena od tri borbena roda: artiljerije, pješadije i konjice.</s><s>Uz njih postojale pomoćne inženjerske i sanitetske jedinice.</s>

<s>Artiljerci su uglavnom imali topove.</s><s>Pješadija je bila sastavljena od grenadira, strijelaca i čarkaša opremljenih puškama.</s><s>Konjica je bila sastavljena od draguna, kirasira, husara, karabinjera i kopljanika, opremljenih kopljima, sabljama i pištoljima.</s><s>Inženjerci su bili zaduženi za izgradnju mostova, za forsiranje rijeka, kao i postavljanja fortifikacija za zaštitu položaja ili kod opsada.</s><s>Sanitet se sa svojim kirurzima, ljekarima i bolničarima brinuo za ranjene i bolesne vojnike.</s>

<s>Odlikovanja 
Sve do 1802. vojnici koji su pokazali izuzetnu hrabrost za odlikovanje su dobijali oružje (arme d'honneur) ukrašeno srebrom sa ugraviranim imenom i opisom junačkog čina.</s><s>Najčešće su to bile sablje ili puške.</s><s>Nakon 1802.</s><s>Napoleon je kreirao Legije časti (Légion d’honneur), medalju u obliku zvijezdu sa njegovim likom u sredini.</s>

<s>Na velikoj ceremoniji augustu 1804. koja je trajala preko sedam sati, pred više od 100,000 ljudi, Napoleon je u logoru Boulogne podijelio nedavno kreirane medalje Legije časti.</s>

<s>Izvori</s>

<s>Vanjske veze</s>

<s>Napoleon’s ‘Grande Armée</s>

<s>Napoleonski ratovi
Vojska
Francuska vojna historija</s>

